**Nr. înreg. 44/17.01.2019**

**Precizări privind întocmirea planului de servicii individualizat (PSI) pentru elevii cu CES**

**(conform Ordinului comun 1985/5805/1305 din 2016)**

**Elaborarea proiectului planului de servicii individualizat** se face de către **responsabilul de caz servicii psihoeducaţionale**, astfel:

a) pentru copiii pentru care s-a emis certificat de orientare școlară înainte de începerea cursurilor la nivelul pentru care s-a emis, în termen de 30 de zile de la începerea frecventării cursurilor. Acest lucru este valabil și pentru copilul aflat în situație de repetenție sau de transfer într-o altă clasă/ unitate de învățământ.

b) pentru copiii care frecventează cursurile unei unităţi de învăţământ, în termen de 30 de zile de la numirea responsabilului de caz servicii psihoeducaţionale;

**Numirea responsabilului de caz servicii psihoeducaţionale** se face de către directorul unităţii de învăţământ unde este încadrat, în termen de 5 zile de la primirea certificatului de orientare şcolară şi profesională.

In situația în care responsabilul de caz este un cadru didactic titular, numirea acestuia se face pe întreaga perioadă de valabilitate a certificatului de orientare școlară și profesională.

În condițiile în care responsabilul de caz servicii psihoeducaționale este un cadru didactic suplinitor, numirea acestuia se va face până la finalul anului școlar.

Înainte de expirarea perioadei pentru care a fost numit responsabilul de caz servicii psihoeducaționale poate fi înlocuit doar în situația în care nu își mai desfășoară activitatea cu elevul pentru care a fost desemnat responsabil de caz servicii psihoeducaționale.

 **Atribuțiile** responsabilului de caz servicii psihoeducaționale în **etapa de planificare**:

**a)** elaborarează proiectul planului de servicii individualizat (PSI), în cel mai scurt timp de la încheierea evaluării și de comun acord cu SEOSP, părinții/ reprezentantul legal și copilul, în raport cu vârsta, gradul său de maturizare și tipul dizabilității realizând următoarele activități:

1. identifică serviciile și intervențiile necesare, precum și termenele de realizare în acord cu rezultatele evaluărilor;

2. identifică capacitatea și resursele de care dispune unitatea de învățământ, familia și comunitatea pentru a pune în practică planul;

3. se asigură că serviciile și intervențiile recomandate răspund nevoilor reale și priorităților copilului și ale familiei sale;

4. se asigură că familia și copilul au acces efectiv la serviciile și intervențiile recomandate;

5. identifică persoanele responsabile în furnizarea serviciilor și intervențiilor, trecând în PSI numele complet și datele de contact ale acestora; în cazul în care nu se identifică persoana responsabilă, se trece reprezentantul legal al furnizorului de servicii, urmând ca persoana responsabilă să fie comunicată ulterior, la prima reevaluare a cazului;

6. definitivează proiectul PSI cu consultarea SEOSP,

**a)** stabilește prioritățile în ordinea acordării din PSI;

**b**) transmite proiectul PSI avizat de directorul unității de învățământ unde este încadrat direct la COSP, în cazul primei orientări, sau la SEOSP, pentru a fi inclus în dosarul care se înaintează COSP în cazul reorientării;

**c)** comunică proiectul PSI aprobat/avizat directorului unității de învățământ de masă unde este înscris copilul;

**d)** transmite persoanelor responsabile din PSI procedurile necesare pentru monitorizarea planului.

**Atribuțiile**responsabilului de caz servicii psihoeducaționale în**etapa monitorizării** cazului sunt următoarele:

**a)** urmărește furnizarea beneficiilor, serviciilor și intervențiilor pentru copil și familie prin realizarea următoarelor activități subsumate;

1. menține legătura cu copilul, părinții/reprezentantul legal și profesioniștii numiți responsabili în PSI prin orice miloace de comunicare;
2. verifică începerea furnizării beneficiilor, serviciilor și a intervențiilor cuprinse în PSI cu părinții/reprezentantul legal și profesioniștii;
3. colectează informațiile legate de implementarea PSI;
4. identifică la timp dificultățile de implementare a PSI și le remediazăîmpreună cu părinții/responsabilul legal și profesioniștii;
5. mediază relația dintre părinți /reprezentantul legal și profesioniști atunci când este cazul;
6. organizează ședințe de lucru cu profesioniștii sau întâlniri cu familia pentru identificarea soluțiilor de remediere atunci cand este cazul;
7. evaluează gradul de satisfacție al beneficiarului și al familiei sale cu privire la progresele realizate de copil și modul de implementare al PSI;

**b)** reevaluează periodic PSI;

**c)** propune revizuirea PSI dacă acest lucru se impune și, implicit, a contractului cu familia, după caz;

**d**) înregistrează permanent informațiile, progresele, evoluția cazului în dosarul copilului;

**e)** înaintează PSI revizuit COSP pentru avizare;

f) propune SEOSP reevaluarea complexă înainte de expirarea termenului legal, bine motivată și documentată;

**g)** transmite informația monitorizată către părțile implicate și interesate, profesioniști, copil și familie;

**h)** explică familiei/reprezentantului legal clauzele contractuale din Contractul cu familia

**Completarea proiectului planului de servicii individualizat**se realizeazăîn raport cu orientarea școlară spre învățământul de masă sau cel special conform modelului anexat, care nu va fi modificat prin adăugarea sau ștergerea rubricilor. În rubricile în care sunt specificate servicii care nu se pot acorda se barează.

Completarea proiectului planului de servicii individualizat va respecta următoarele:

* **Drepturi/beneficii  de asistență socială pentru copiii cu CES** (conform ART. 51 aliniat (2), prevăzute de Legea nr. 1/2011, cu modificările și completările ulterioare)

Copiii şi tinerii cu cerinţe educaţionale speciale, şcolarizaţi în unităţile de învăţământ special sau de masă, beneficiază de asistenţă socială constând în asigurarea alocaţiei zilnice de hrană, a rechizitelor şcolare, a cazarmamentului, a îmbrăcămintei şi a încălţămintei în cuantum egal cu cel pentru copiii aflaţi în sistemul de protecţie a copilului, precum şi de găzduire gratuită în internate sau centrele de asistare pentru copiii cu cerinţe educaţionale speciale din cadrul direcţiilor generale judeţene/a municipiului Bucureşti de asistenţă socială şi protecţia copilului.(sunt precizate în modelul planului de servicii).

Pentru copii/elevii/tinerii care beneficiază de o măsură de protecție specială (se află în plasament la un centru de plasament/la un asistent maternal/în familia extinsă/altă persoană sau au instituită tutelă) la **Drepturi/beneficii  de asistență socială pentru copiii cu CES** se va menționa: ”Beneficiază de măsura de protecție specială de ………….”(se precizează măsura de protecție și persoana sau instituția desemnată pentru aceasta).

* **Tipul de serviciu/intervenție**: se completează doar acele servicii de care are nevoie copilul/elevul/tânărul și care se pot acorda, conform planului cadru/serviciilor disponibile/serviciilor prevăzute în Certificatul de orientare școlară, în funcție de tipul de orientare școlară de care beneficiază elevul (învățământ de masă/ clasă specială/învățământ special/școlarizare la domiciliu).
* **Instituția responsabilă**: se precizează instituția în care este angajată persoana/persoanele care furnizează serviciul (cadre didactice – Unitatea de învățământ, consilieri școlari, logopezi – CJRAE Alba, profesor de sprijin –CSEI Alba Iulia). Pentru copiii cu certificat de handicap gradul grav pentru care se prevede facilitator pe coloana ”Instituția responsabilă”   se va preciza  ”familia”.
* **Obiectivele**: pot fi precizate obiective care sunt formulate în termeni ce vizează performanțele, competențele, abilitățile …. pe care cadrul didactic/ consilierul/……. consideră că elevul  poate să le achiziționeze/dezvolte în perioada de valabilitate a certificatului (de ex. dezvoltarea…., consolidarea….., însușirea……, exersarea…..).
* **Data de începere**: se precizează ”Data aprobării în COSP”
* **Perioada de acordare a serviciului**: Se precizează **”Pe toată perioada de valabilitate a Certificatului de orientare școlară”** dacă se consideră că serviciul este necesar  pe toată perioada de valabilitate a certificatului de orientare școlară sau se precizează o perioadă exactă (de ex.: ” Clasa ….., anul școlar  …..), dacă se consideră că serviciul este necesar  pe o perioadă determinată.

Reevaluarea obiectivelor din planul de servicii individualizat are loc semestrial pentru copiii ale căror certificate de orientare școlară și profesională au termen de valabilitate 1 an școlar și anual pentru copiii ale căror certificate au termen de valabilitate pe nivel de învățământ.

În situația în care în urma reevaluării se constată regresul situației copilului sau dificultăți de implementare a planului care nu se pot remedia se revizuiește planul.

* **Persoana responsabilă de acordare a serviciului (date de contact):**

**Servicii educaționale:** se precizează cadrele didactice de la toate disciplinele la care elevul are dificultăți și care trebuie să întocmească pentru acesta **planuri de intervenție personalizate** (PIP) și **programa adaptată** a disciplinei (și datele de contact), de ex.: geografie – prof. ……, date de contact.

Menționarea datelor de contact este obligatorie, fie că sunt datele de contact ale unității de învățământ, fie datele personale, dacă persoanele vizate sunt de acord. Planul de intervenție personalizat se întocmește pentru toate disciplinele unde copilul/elevul/tânărul are dificultăți, nu doar pentru matematică și limba română.

Pentru restul serviciilor se precizează numele și datele de contact ale persoanei care le furnizează.

Asigurare transport (dacă este cazul): se precizează persoana desemnată la nivelul școlii ca responsabil pentru transport.

Pentru copiii cu certificat de încadrare în gradul de handicap grav cu asistent personal este obligatorie prezența facilitatorului (art. 64 alin. 4 din OAP 1985/5805/1305 din 2016. În acest caz la persoana responsabilă  se trec numele, calitatea (mama/tata/persoană desemnată) și datele de contact ale acesteia. Dacă, la nivelul unității de învățământ, se constată că prezența facilitatorului nu este oportună, școala va transmite, odată cu proiectul planului de servicii individualizat, o adresă prin care va motiva absența facilitatorului pentru un copil cu certificat de încadrare în gradul de handicap grav cu asistent personal.

**Proiectul planului de servicii individualizat întocmit, înregistrat și asumat prin semnătură de către responsabilul de caz și avizat de către directorul unității de învățământ unde este încadrat, este transmis la Comisia de Orientare Școlară și Profesională spre aprobare.**

**Orice modificare în planul de servicii psihoeducaționale atrage după sine revizuirea planului și transmiterea lui la Comisia de Orientare Școlară și Profesională pentru a fi aprobat.**

**Director CJRAE Alba**

**Prof. Nicoară Dana**

UNITATEA DE ÎNVĂȚĂMÂNT

Nr. de înreg.\_\_\_/\_\_\_\_\_

Avizat

 DIRECTOR,

Prof. \_\_\_\_\_\_\_\_\_\_\_\_\_\_\_\_\_\_\_\_\_\_

Semnătura \_\_\_\_\_\_\_\_\_\_\_\_\_\_\_\_\_

**Plan de servicii individualizat pentru**

**copiii cu cerințe educaționale speciale**

   Numele și prenumele copilului/elevului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   Mama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   Tata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Reprezentantul legal al copilului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   Data nașterii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   Domiciliul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   Unitatea de învățământ la care este înscris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Clasa/grupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Certificat de orientare școlară și profesională nr. \_\_\_\_\_\_\_ din \_\_\_\_\_\_\_\_\_\_ emis de COSP \_\_\_\_\_

 Data realizării sau revizuirii planului de servicii individualizat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   Responsabilul de caz servicii educaționale (nume și prenume cadru didactic)\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

   Drepturi/Beneficii de asistență socială pentru copiii cu CES conform ART. 51 aliniat (2), prevăzute de Legea nr. 1/2011, cu modificările și completările ulterioare.

  ART. 51. aliniatul 2 - *Copiii şi tinerii cu cerinţe educaţionale speciale, şcolarizaţi în unităţile de învăţământ special sau de masă, inclusiv cei şcolarizaţi în alt judeţ decât cel de domiciliu, beneficiază de asistenţă socială constând în asigurarea alocaţiei zilnice de hrană, a rechizitelor şcolare, a cazarmamentului, a îmbrăcămintei şi a încălţămintei în cuantum egal cu cel pentru copiii aflaţi în sistemul de protecţie a copilului, precum şi de găzduire gratuită în internate sau centrele de asistare pentru copiii cu cerinţe educaţionale speciale din cadrul direcţiilor generale judeţene/a municipiului Bucureşti de asistenţă socială şi protecţia copilului*.

**Servicii psihoeducaționale pentru copilul cu CES**

|  |  |  |  |  |  |
| --- | --- | --- | --- | --- | --- |
| Tipul de serviciu/intervenție | Instituția responsabilă | Obiective | Data de începere | Perioada de acordare a serviciului | Persoana responsabilă de acordare a serviciului (date de contact) |
| Servicii educaționale |   |   |   |   |   |
| Servicii de asistență psihopedagogică prin cadrul didactic itinerant și de sprijin |   |   |   |   |   |
| Servicii de consiliere și orientare școlară |   |   |   |   |   |
| Servicii de terapie logopedică/terapia tulburărilor de limbaj |   |   |   |   |   |
| Servicii de terapie educațională\* |   |   |   |   |   |
| Servicii de kinetoterapie\* |   |   |   |   |   |
| Asigurare transport la unitatea de învățământ |   |   |   |   |   |
| Măsuri de sprijin pentru educația incluzivă\*\* |   |   |   |   |   |

  \*Doar în cazul elevilor înscriși în unitățti de învățământ special.
   \*\*Doar în cazul elevilor înscriși în unități de învățământ de masă.

Data  Responsabil caz servicii psihoeducaționale

Prof. \_\_\_\_\_\_\_\_\_\_\_\_\_\_

Semnătura\_\_\_\_\_\_\_\_\_